stanford-oval/wikipedia huggingface dataset:
Inat

Inat (turkiksi inat, serbiaksi inat / инат tai inatluk / инатлук, makedoniaksi инает tai инаетлук) on ainakin entisen Jugoslavian alueen kulttuuriin kuuluva käsite, jolle ei löydy suoraa suomenkielistä käännöstä (vrt. esim. sisu).
Inat tarkoittaa sellaista uppiniskaista käyttäytymistä, jolle ei välttämättä ole mitään järkevää syytä ja joka voi aiheuttaa myös käyttäytyjälle itselleen vahinkoa. Se voi olla monessa tapauksessa olla haitallista sekä käyttäytyjälle itselleen että käytöksen kohteelle, mutta siitä huolimatta henkilö päättää käyttäytyä niin. Tarkoituksena voi olla ”näyttää” jotakin jolleku(i)lle, mutta se ei ole välttämätöntä. Inat-käytös on tyypillisesti päättäväistä mutta järjenvastaista. Inatiin liittyy usein myös vahingoniloa.
Inat on kroaatti—suomi-sanakirjassa käännetty uhmaksi. Käsitteiden merkitys ei kuitenkaan ole aivan sama, sillä uhma ei aina ole ajattelematonta ja järjenvastaista. Pienempi ja avuttomampi voi uhmata vahvempaansa ja suurempaansa. Sekä uhmaavan että inat-käytöksen seuraukset voivat olla haitallisia, mutta inatille on tyypillistä, ettei alun perinkään ollut mitään (moraalista) järkevää syytä käyttäytyä niin kuin käyttäydyttiin. Erään näkemyksen mukaan inat-käytös on ”lapsellista käytöstä”.
Esimerkki inatista on se, kun pieni lapsi kieltäytyy syömästä vain siksi, etteivät vanhemmat ostaneet lapselle lelua. Lopputulos on se, että lapsi jää nälkäiseksi, mikä ei ole mukavaa, ja todennäköisesti hän tulee myös saamaan rangaistuksen.
Suomeksi serbian ’tein sen inatin takia’ ilmaistaisiin ehkä luonnollisimmin ”tein sen vain, koska huvitti” tai "tein sen silkkaa piruuttani", mutta edellisistä ilmauksista ei täysin käy ilmi inatiin usein liittyvä halu tahallaan ärsyttää.
Serbialaisen sananlaskun mukaan ”inat on huonoin ammatinvalinta” (serbiaksi od inata nema goreg zanata / од ината нема горег заната, makedoniaksi инает е лош занает).
Héctor Baldassi

| Héctor Baldassi |
| --- | --- |
 Héctor Baldassi Espanjan ja Portugalin välisessä ottelussa vuoden 2010 MM-kilpailuissa.
Henkilötiedot
Koko nimi:  Héctor Walter Baldassi
Syntynyt: 5. tammikuuta 1966 (ikä 58) Río Ceballos, Argentiina
Jalkapallotuomari
Pituus:  179 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1998– 2000– | Primera División FIFA |  |  |

Héctor Walter Baldassi (s. 5. tammikuuta 1966 Río Ceballos, Argentiina) on argentiinalainen jalkapalloerotuomari. Hänestä tuli kansainvälinen erotuomari vuonna 2000.
Baldassi on tuominnut maajoukkuetasolla arvokilpailuissa vuoden 2004 Copa Américassa ja vuoden 2008 kesäolympialaisissa.
Myöhemmin uransa aikana hänet valittiin tuomitsemaan vuoden 2010 MM-kilpailuihin. Ensimmäisen ottelunsa turnauksessa hän tuomitsi 13. kesäkuuta 2010 Ghanan ja Serbian välillä.
Aiheesta muualla

Esittely FIFA:n sivustolla (Arkistoitu – Internet Archive) (englanniksi)
Jalkapallon maailmanmestaruuskilpailujen 2010 tuomarit
| --- | --- |
AFC:  Khalil Al Ghamdi •  Ravshan Ermatov •  Subkhiddin Mohd Salleh •  Yūichi Nishimura
CAF:  Koman Coulibaly •  Jerome Damon •  Eddy Maillet
CONCACAF:  Joel Aguilar •  Benito Archundia •  Carlos Batres •  Marco Rodríguez
CONMEBOL:  Héctor Baldassi •  Jorge Larrionda •  Pablo Pozo •   Óscar Ruiz •  Carlos Simon •  Martín Vázquez
OFC:  Michael Hester •  Peter O'Leary
UEFA:  Olegário Benquerença •  Massimo Busacca •  Frank De Bleeckere •   Martin Hansson •  Viktor Kassai
UEFA:  Stéphane Lannoy •  Alberto Undiano Mallenco •  Roberto Rosetti •  Wolfgang Stark •  Howard Webb
Hoitotahto

Hoitotahto on henkilön tahdonilmaisu omasta hoidosta siltä varalta, ettei hän pysty osallistumaan hoitoratkaisujen tekemiseen tajuttomuuden, vanhuuden tai muun vastaavan syyn vuoksi. Suomessa hoitotahto tehdään yleensä kirjallisena, jolloin siinä on tekijän omakätinen allekirjoitus ja päiväys. Asiakirja on voimassa ilman todistajia, joskin todistajien käyttäminen on suositeltavaa.  Hoitotahto voidaan myös ilmasta suullisesti, mutta silloin se olisi syytä kirjata sairaskertomuksen, ja mikäli mahdollista, siihen tulisi saada allekirjoitus.
Hoitotahto Suomessa

Kirjallinen hoitotahto on Suomessa vapaamuotoinen asiakirja, jolla henkilö voi esimerkiksi ilmoittaa, haluaako hän elämäänsä keinotekoisesti jatkettavan (kuten pitämällä häntä hengityskoneessa onnettomuuden jälkeen, vaikka nopeaa toipumista ei olisi odotettavissa), annetaanko hänelle tehoelvytystä tai haluaako hän osallistua kokeellisiin hoitoihin. Hoitotahto varmistaa potilaalle, että hänen hoitoon liittyvä tahtonsa huomioidaan kaikissa tilanteissa, esimerkiksi äkillisessä onnettomuudessa tai tajuttomuuden aikana. Hoitotahdossa voidaan valtuuttaa joku toinen henkilö tekemään hoidollisia päätöksiä silloin, kun on itse kykenemätön tekemään niitä. Hoitotahdon voi laittaa sairaskertomuksen liitteeksi tai kulkemaan potilaan mukana, mutta jälkimmäisessä tapauksessa siitä tulee merkintä sairaskertomuksessa.
Hoitotahdon noudattamatta jättämisestä tai sen vastaisesta toiminnasta voi tehdä kantelun ensisijaisesti aluehallitukselle.
Hoitotahdon kirjallista muotoa voidaan kutsua myös hoitotestamentiksi.
Hoitotahto Suomessa > Hoitotahtokortti

Apteekeista voi saada hoitotahtokortin. Kyseessä on yksinkertainen ja käytännöllinen kortti, johon asianomainen kirjoittaa nimensä ja kertoo hoitotahdon olemassaolosta. Hoitava laitos voi sitten tarpeen vaatiessa pyytää sitä omaisilta tai muulta taholta, joka säilyttää hoitotahtolomaketta. Esimerkiksi onnettomuus- ja sairaskohtaustilanteissa hoitotahdon löytyminen on potilaan oikeusturvan kannalta tärkeää.
Hoitotahto Suomessa > Elvytyskielto

Henkilö voi etukäteen päättää onko hoitotahtossa mainintaa elvytyskiellosta, joka tunnetaan kansainvälisestä lyhenteestä DNR (Do Not Resuscitate – Ei saa elvyttää) tai DNAR (Do Not Attempt Resuscitation). Tällöin hoitohenkilökunta ei edes yritä elvytystä.
Kuoleman lähestyessä omaisten ja potilaan kanssa voidaan kuolevan papereihin merkitä hoitolinjaus: papereihin voidaan kirjoittaa kirjaimet ”SLK” eli ”sallitaan luonnollinen kuolema” (tai "AND", "Allow Natural Death"), jolloin hoitohenkilökunta tietää, että omaiset tai kuoleva eivät halua voittaa muutamaa ylimääräistä elinpäivää raskailla hoidoilla.
Hoitotahto Suomessa > Potilaslaki

Potilaslain mukaan potilaalla on oikeus kieltäytyä hoidosta sen jälkeen, kun hän on saanut hoitohenkilökunnalta tiedon kieltäytymisen merkityksestä terveyteensä. Potilaskertomuksen merkinnöistä tulee ilmetä, että potilaalle on annettu riittävä selvitys niistä vaikutuksista, joita potilaan tahdon noudattamisella on. Henkilö voi hyvissä ajoin tallettaa kopion hoitotestamentista sairaanhoitopiirin häntä koskeviin tietoihin, jolloin ne ovat välittömästi saatavilla.
Hoitotahto Suomessa > Elinluovutuskortti

Hoitotahdolle läheistä sukua on elinluovutuskortti. Se on luottokortin kokoinen lompakossa tai muuten mukana kuljetettava kortti, jossa henkilö antaa luvan omien elintensä käyttöön kuolemansa jälkeen. Käytännössä se tarkoittaa myös sitä, että aivokuolleen henkilön elintoimintoja ei keinotekoisesti ylläpidetä, jos henkilön elimiä voidaan käyttää toisen henkilön hyödyksi elimen siirrossa.
Hoitotahto Suomessa > Ruumiinluovutustestamentti

Ruumiinluovutustestamentilla voi luovuttaa ruumiinsa tieteelliseen käyttöön. Lopuksi sen saanut laitos hankkii arkun ja huolehtii tuhkauksesta.
Hoitotahto Suomessa > Hautaustestamentti ja Hautaustahto

Henkilö voi myös tehdä hautaustestamentin, jossa hän ilmaisee tahtonsa hautaamisensa suhteen. Sekin allekirjoitetaan ja todistetaan oikean testamentin tapaan.
Hautaamisesta ja hautajaisista voi Suomen Hautaustoimilain mukaan esittää toiveensa myös Hautaustahto-asiakirjalla. Laki oikeuttaa uskonnolliset ja uskonnottomat hautajaiset. Hautaustahto on mahdollista tehdä myös digitaalisesti, sähköisellä allekirjoituksella, eikä siten vaadi henkilökohtaista käyntiä esimerkiksi lakitoimistossa, mutta on juridisesti virallinen asiakirja. Hautaustahto.fi -palvelu on Suomen kansalaisille suunnattu palvelu.
»Ote laista potilaan asemasta ja oikeuksista:
8 §  Kiireellinen hoito
Potilaalle on annettava hänen henkeään tai terveyttään uhkaavan vaaran torjumiseksi tarpeellinen hoito, vaikka potilaan tahdosta ei tajuttomuuden tai muun syyn vuoksi voi saada selvitystä. Jos potilas on aikaisemmin vakaasti ja pätevästi ilmaissut hoitoa koskevan tahtonsa, potilaalle ei kuitenkaan saa antaa sellaista hoitoa, joka on vastoin hänen tahtoaan. » 
()
Aiheesta muualla

Vapaasti kopioitava täytettävä ja tulostettava Hoitotestamentti (Arkistoitu – Internet Archive) Terveyden ja hyvinvoinnin laitos
Tulostettava elinluovutuskortti
Hautaustahto-asiakirja
Hoitotahtokortti (Arkistoitu – Internet Archive)
Ilkka Korkiamäki

| Ilkka Korkiamäki> Henkilötiedot |
| --- | --- |
Syntynyt: 25. syyskuuta 1960 (ikä 64) Hämeenlinna
Kansalaisuus:   Suomi
Sotilashenkilö
Palvelusvuodet:  1984–2020
Sotilasarvo:  kenraaliluutnantti
Kunniamerkit:  SL K Sot.am.
Ylennykset:  eversti 2006 prikaatikenraali 2013 kenraalimajuri 2015 kenraaliluutnantti 2019
Ilkka Juhani Korkiamäki (s. 25. syyskuuta 1960 Hämeenlinna) on suomalainen kenraaliluutnantti evp.
Henkilöhistoria ja sotilasura

Ilkka Korkiamäki syntyi Juho Korkiamäen ja Aino Suomelan perheeseen ja avioitui vuonna 1986 Sirkku Puijolan kanssa. Korkiamäki tuli ylioppilaaksi 1979 ja valmistui Kadettikoulusta 1984 ja Sotakorkeakoulusta 1993. Hän toimi  opetusupseerina Panssariprikaatissa 1984–1986, linjajohtajana Hämeen jääkäripataljoonassa 1986–1988, komppanian varapäällikkönä ja päällikkönä Panssariprikaatissa 1988–1990 ja osastoesiupseerina pääesikunnassa 1993–1996 sekä 1996–1998. Tekniikan lisensiaatiksi Teknillisestä korkeakoulusta 2001 valmistunut Korkiamäki toimi Läntisen maanpuolustusalueen esikunnassa tietotekniikkaosaston apulaisosastopäällikkönä 1998–2000 ja osastopäällikkönä 2000–2002, kansallisen tiedustelun päällikkönä KFOR-operaatiossa Kosovossa 2002–2003, sektorijohtajana pääesikunnan materiaaliosastolla 2003–2004, puolustusvoimien elektroniikkalaitoksen johtajana 2004–2006, pääesikunnan johtamisjärjestelmäosaston apulaisosastopäällikkönä 2006–2010, Maanpuolustuskorkeakoulun sotatekniikan laitoksen johtajana 2010–2013, johtamisjärjestelmäpäällikkönä 2013–2015 ja Maanpuolustuskorkeakoulun rehtorina 2016–2018. Puolustusvoimien henkilöstöpäälliköksi hänet nimitettiin heinäkuun alusta 2018. Hän siirtyi reserviin vuoden 2021 alusta.
Korkiamäki ylennettiin luutnantiksi 1984, yliluutnantiksi 1986, kapteeniksi 1990, majuriksi 1993, everstiluutnantiksi 2000, everstiksi 2006, prikaatikenraaliksi 2013, kenraalimajuriksi 2015 ja kenraaliluutnantiksi 2019.
Julkaisuja

Tetra järjestelmän sotilaalliset käyttömahdollisuudet, 2001
Tavoitteena tiedonkulku: jääkäreiden tiedonanto-osastosta tietoyhteiskunnan johtamisjärjestelmiin, 2008, Ilkka Kananen, Ilkka Korkiamäki, Jukka-Pekka Virtanen, Seppo Uro (toim.)
Imrahil

Imrahil on kuvitteellinen hahmo J. R. R. Tolkienin luomassa kuvitteellisessa Keski-Maassa. Imrahil on Dol Amrothin, Belfalasin provinssin pääkaupungin 24. suuriruhtinas. Imrahil syntyi vuonna 2917 kolmatta aikaa ja kuoli 34 neljättä aikaa. Hänen isänsä oli Adrahil II ja poikansa oli Elphir. Imrahilin sisko Finduilas nai Gondorin käskynhaltija Denethor II:n. Lothíriel, Imrahilin tytär, nai Éomerin, Rohanin kuninkaan.
Elämäkerta

Imrahil syntyi vuonna 2955. Hän eleli lapsuudenpäiviä isänsä luona Dol Amrothissa ja kävi useasti Minas Tirithissä, Gondorin pääkaupungissa. Kun Ecthelion II kuoli ja Denethorista tuli Gondorin käskynhaltija, Imrahil ystävystyi Denethorin kanssa ja hän alkoi oleskella enemmän pääkaupungissa. Vuosi oli tällöin 2984. Vuonna 3010 Imrahilin isä Adrahil II kuoli, ja vuonna 2988 Imrahilin sisko Finduilas Kuoli. Imrahil palveli käskynhaltijaa hyvin ja taisteli urhoollisesti aina kun hänen ritareita tarvittiin taistelussa.
Vuonna 3019 Sauron aloitti suurhyökkäyksen Gondoriin. Imrahil johti noin kuuttasataa Dol Amrothin ritaria puolustamaan pääkaupunkia. Kun 200 000 örkkiä ja 50 000–100 000 Khandin, Haradin ja Rhûnin miehiä hyökkäsi Gondoriin, Imrahil johti Gondorin suuren portin yläpuolella olevissa jousiampujavarustuksissa olevia Dol Amrothin jousimiehiä. Imrahil jatkoi taistelua silloinkin, kun Minas Tirithin portti murrettiin.
Kun Rohanin ratsastajat saapuivat Pelennorin kentille ja hyökkäsivät örkkien kimppuun, Imrahil johti ratsastajat ja jalkaväen uloshyökkäykseen auttaakseen rohanilaisia. Imrahil oli jo aikaisemmin tehnyt yhden uloshyökkäyksen ratsuväellä, kun Faramir oli ollut vaarassa. Pelennorin kenttien taistelun jälkeen Imrahil otti kaupungin komentoon, koska Denethor oli polttanut itsensä ja Faramir makasi Parannuksen tarhassa saatuaan vakavia vammoja.
Kun valtaistuimen perijä Aragorn johti Lännen armeijat Mustalle Portille, Imrahil oli myös mukana. Kun Mordor oli kukistettu ja Sauron tuhottu, Aragorn kruunattiin Gondorin kuninkaaksi. Imrahilin vaimo oli tuolloin kuollut. Hänen tyttärensä nai Rohanin kuninkaan Éomerin, ja tämän pojasta Elphiristä tuli Dol Amrothin suuriruhtinas Imrahilin kuoltua vuonna 34 neljättä aikaa. Elphir kuoli vuonna 67 neljättä aikaa ja hänen poikansa Alphros syntyi vuonna 3017 kolmatta aikaa ja kuoli vuonna 95 neljättä aikaa. Imrahiliä kutsutaan Gondorin prinssiksi, vaikkei hän ole sukua Aragornille.
Aiheesta muualla

kontu.merri.net/wiki/Imrahil[vanhentunut linkki]
www.glyphweb.com
Ildikó Pécsi

Ildikó Pécsi
Ildikó Pécsi (21. toukokuuta 1940 – 5. joulukuuta 2020) oli unkarilainen näyttelijä.
In situ

In situ tai In-situ on latinankielinen ilmaus, joka tarkoittaa 'paikassa, asemassa'.
Lääketieteessä

Lääketieteellisessä kielenkäytössä in situ tarkoittaa 'lähtökohtaansa rajoittunut kasvainkudos' tai 'elintä irroittamatta tehty'.
Taiteessa

Paikkasidonnaisesta taiteesta käytetään joskus termejä in situ (lat. paikassa, asemassa) tai in situ -periaate.
Ian Tomlinson

Tomlinson istuallaan maassa 1.4.2009 kommunikoimassa poliisille, minuutteja ennen kuolemaansa.
Ian Tomlinson (7. helmikuuta 1962 – 1. huhtikuuta 2009) oli sanomalehden myyjä, joka työmatkallaan joutui poliisin motittamaksi ja kuoli myöhemmin saamiinsa sisäisiin vammoihin poliisin tönäistyä hänet maahan 2009 Lontoon G-20-mielenosoitusten aikana.
Tomlinson syntyi Derbyshiressa, jossa hän vietti lapsuutensa. Tomlinson tapasi vaimonsa Julian 1988. He menivät naimisiin kolme vuotta myöhemmin. Julialla oli jo 5 viisi lasta, joita Tomlinson kohteli kuin omiaan. He saivat yhdessä neljä tytärtä. Tomlinsonia kuvailtiin hyväsydämiseksi, lojaaliksi ja huomaavaiseksi. Tomlinson oli kuitenkin alkoholisti, joka asui satunnaisesti kadulla. Tomlinsonin taustan vuoksi hänen perheensä sai osakseen loukkaavia ja perättömiä kommentteja.
Tomlinsonin kuoleman jälkeen viranomaiset antoivat lausunnon, jonka mukaan hänellä oli ennestään terveysongelmia, jotka johtivat hänen kuolemaansa.
Poliisin lausunnon jälkeen useat paikalla olleet kertoivat nähneensä poliisien pahoinpidelleen Tomlinsonia.
The Guardian -lehden journalistisen työn ja sukulaisten ja aktivistien toimien seurauksena tapaus avattiin kuitenkin uudelleen. 2. toukokuuta 2011 oikeuden valamiehet antoivat päätöksen, jonka mukaan Tomlinsonin kuolema johtui poliisivirkamiehen aiheuttamista vammoista, ja tuomiona oli laiton tappo.
Poliisi väitti aluksi, että Tomlinson olisi ollut yksi mielenosoittajista ja että mielenosoittajat estivät antamasta ensiapua hänelle. Molemmat väitteet osoittautuivat myöhemmin vääriksi. Lontoon poliisi pyysi anteeksi kuolemaan johtanutta tapausta 5. elokuuta 2013.
Aiheesta muualla

Kuvia tai muita tiedostoja aiheesta Ian Tomlinson Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Death Of Ian Tomlinson
Käännös suomeksi
Ildefonso Obama Obono

Ildefonso Obama Obono (s. 6. toukokuuta 1938) on päiväntasaajanguinealainen roomalaiskatolinen arkkipiispa. Hän sai pappisvihkimyksensä 29. kesäkuuta 1964. Hänet nimitettiin Ebebiyinin hiippakunnan piispaksi 15. lokakuuta 1982 ja vihittiin 6. tammikuuta 1983. Hän sai nimityksen Malabon arkkipiispaksi 9. heinäkuuta 1991.
Ian Stewart (kilpa-autoilija)

| Ian Stewart |
| --- | --- |

Henkilötiedot
Syntynyt: 15. heinäkuuta 1929  Edinburgh 
Kansalaisuus:   Iso-Britannia
Formula 1 -ura
Aktiivivuodet:  1953
Talli(t):  Connaught (yksityisesti)
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Britannian Grand Prix 1953
Viimeinen kilpailu:  Britannian Grand Prix 1953
Ian Macpherson M Stewart (15. heinäkuuta 1929 Edinburgh – 19. maaliskuuta 2017 Crieff) oli skotlantilainen kilpa-autoilija. Hän osallistui yhteen Formula 1 -sarjan maailmanmestaruusosakilpailuun vuonna 1953. Hän keskeytti kilpailussa eikä kerännyt yhtään MM-pistettä. Lisäksi hän osallistui useaan MM-sarjan ulkopuoliseen F1-kilpailuun. Ian Stewart ei ollut sukua Jackie ja Jimmy Stewartille.
Formula 1:n MM-kilpailujen tulokset

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1953 | Ecurie Ecosse | Connaught Type A | Lea-Francis | ARG  | INDY  | DUT  | BEL  | FRA  | GBR Kesk. | GER  | SWI  | ITA  | - | 0 |
Ildefons Pauler

Ildefons Pauler (9. marraskuuta 1903–9. tammikuuta 1996) oli Saksalaisen ritarikunnan suurmestari vuosina 1970-1988. Hän syntyi Opavassa ja kuoli Wienissä.
| 0 | 1 | 2 | 3 |
| --- | --- | --- | --- |
|  | Edeltäjä: Marian Tumler | Saksalaisen ritarikunnan suurmestari 1970-1988 | Seuraaja: Arnold Othmar Wieland |
Hämähäkkijumala

| Hämähäkkijumala> Anansi Boys |
| --- | --- |

Alkuperäisteos
Kirjailija:  Neil Gaiman
Kansitaiteilija:  Richard Aquan, Shubhani Sarkar, Getty Images
Kieli:  englanti
Genre:  fantasia
Kustantaja:  HarperCollins
Julkaistu:  2005
Ulkoasu:  sidottu
Sivumäärä:  336
ISBN:  0-06-051518-X
Suomennos
Suomentaja:  Inka Parpola
Kustantaja:  Otava
Julkaistu:  2009
Ulkoasu:  sidottu
Sivumäärä:  367
ISBN:  978-951-1-21002-3

Edeltävä:  Unohdetut jumalat
Löydä lisää kirjojaKirjallisuuden teemasivulta
Hämähäkkijumala (engl. Anansi boys) on Neil Gaimanin vuonna 2005 ilmestynyt fantasiaromaani. Inka Parpolan suomennos ilmestyi vuonna 2009 Otavan kustantamana.
Hämähäkkijumala voitti vuonna 2006 Mythopoeic-palkinnon, British Fantasy -palkinnon ja Locus-palkinnon (paras fantasiaromaani).
Juoni

Kirjan päähenkilö on Paksu Charlie, joka ei oikeasti ole paksu. Hänen isänsä herra Nancy vain on antanut hänelle sellaisen liikanimen, ja kun herra Nancy nimesi jotain, nimi pysyi. Yllättäen Charlien kotiovelle ilmaantuu muukalainen, joka osoittautuu hänen veljekseen. Charlie haluaisi viettää rauhallista ja turvallista elämää, mutta veljellä on toisenlaiset suunnitelmat. Charlielle selviää, ettei heidän isänsä ollutkaan kuka tahansa tavallinen mies, vaan hämähäkkijumala.
Vastaanotto

Kriitikko Toni Jerrmanin mukaan teos jää harmittomana viihteenä tekijän välityöksi. Teoksen juoni sutii tyhjää eikä tarinaan tunnu löytyvän todellista sisältöä.
Aiheesta muualla

Riku Ylönen: Hämähäkkijumala (Arkistoitu – Internet Archive). Keskisuomalainen 30.1.2009.
Ian Tyson

Ian Tyson hevosfarmillaan vuonna 2011.
Ian Tyson (1933 Victoria, Brittiläinen Kolumbia – 29. joulukuuta 2022) oli kanadalainen folk- ja countrylaulaja ja -lauluntekijä, joka tunnetaan parhaiten 1960-luvun alussa kirjoittamastaan, lukemattomia cover-versioita saaneesta kappaleestaan ”Four Strong Winds”.
Tysonin musiikillisia esikuvia olivat countrylaulajat Bob Nolan ja Roy Acuff. Tyson esiintyi folklaulajana Vancouverissa jo 1950-luvun lopulla ja muutti sitten New Yorkiin, jossa hän esiintyi Greenwich Villagen folk-klubeilla yhdessä silloisen vaimonsa Sylvia Frickerin kanssa duona nimeltä Ian & Sylvia. Vuonna 1961 kirjoitettu ”Four Strong Winds” ja duon samanniminen albumi nousivat vuonna 1963 myyntilistoille, ja duo pääsi esittämään hittiään moniin televisio-ohjelmiin.
1970-luvun keskivaiheilla Ian Tyson ja Sylvia Fricker erosivat. Tyson alkoi kasvattaa hevosia Albertan provinssissa sijaitsevalla maatilallaan, mutta myös levytti edelleen, tuloksena muun muassa myyntimäärällään platinalevyn ansainnut Cowboyography (1987). Hän on saanut Juno-palkinnon vuoden parhaana miespuolisena countrylaulajana sekä monia muita kanadalaisia musiikkipalkintoja. Vuonna 2003 hänet otettiin mukaan Canadian Songwriters Hall of Fameen. Vuonna 2005 Kanadan yleisradioyhtiö CBC järjesti yleisöäänestyksen, jossa ”Four Strong Winds” äänestettiin kaikkien aikojen parhaaksi kanadalaislauluksi.
Albumeja

1973: Ol' Eon
1978: One Jump Ahead of the Devil
1983: Old Corrals and Sagebrush
1984: Ian Tyson
1987: Cowboyography (sai platinalevyn)
1989: I Outgrew the Wagon (sai kultalevyn)
1991: And Stood There Amazed
1994: Eighteen Inches of Rain
1996: All the Good ’Uns (sai kultalevyn)
1999: Lost Herd
2002: Live at Longview
2005: Songs from the Gravel Road
2008: Yellowhead to Yellowstone and Other Love Stories
2011: Songs from the Stone House
2012: Raven Singer
2013: All the Good ’Uns Vol. 2
2015: Carnero Vaquero
Ising

Ising voi tarkoittaa:
Ising-malli, statistisen mekaniikan matemaattinen malli kaksitilasysteemille
Ernst Ising, ensimmäisen Ising-mallia koskevan julkaisun tekijä
Rudolf Ising, yhdysvaltalainen animaattori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ising”, voi hakea sivunnimihaulla, laajalla sivunnimihaulla tai tekstihaulla.
Isinda

Isinda (m.kreik. Ἴσινδα) voi viitata seuraaviin antiikin aikaisiin kaupunkeihin Vähässä-Aasiassa:
Isinda, kaupunki Jooniassa
Isinda, kaupunki Lyykiassa
Isinda, kaupunki Pisidiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isinda”, voi hakea sivunnimihaulla, laajalla sivunnimihaulla tai tekstihaulla.
Isiro

| Isiro |
| --- | --- |
 Isiro
 Koordinaatit: 2°46′S, 27°37′E 
Valtio:  Kongon demokraattinen tasavalta
Maakunta:  Ylä-Uele
Pinta-ala:  
 – Kokonaispinta-ala:  26 km²
Väkiluku (2004):  147 524
Aikavyöhyke:  UTC+1
Infobox OKVirheellinen NIMI-arvo: 
Isiro on Ylä-Uelen maakunnan pääkaupunki Kongon demokraattisessa tasavallassa. Vuonna 2004 siellä oli noin 148 000 asukasta.
Se on maan koillisosan liikenteen solmukohta, sieltä on lentoja Kisanganiin ja maantieyhteys Sudaniin ja Ugandaan. Aiemmin sieltä pääsi myös rautateitse Kongojoelle.
Siirtomaa-aikana Isoro tunnettiin nimellä Paulis belgialaisen everstin mukaan. Yliopisto on avattu vuonna 1998.
Imago (täsmennyssivu)

Wikisanakirjassa on tähän liittyvä sananselitys: .
Imago voi tarkoittaa seuraavia:
imago, henkilön tai yrityksen itsestään antama kuva tai vaikutelma
imago, täysikasvuinen hyönteinen, varsinkin perhonen, erotukseksi toukasta ja kotelosta
Imago, Octavia E. Butlerin Xenogenesis-trilogian kolmas ja viimeinen osa
Imago, lautapeli
Imago ry, Jyväskylän yliopiston yhteisöviestinnän ainejärjestö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Imago”, voi hakea sivunnimihaulla, laajalla sivunnimihaulla tai tekstihaulla.